Holub divý

Holub divý môže byť aj starší názov druhu holub plúžik – pozri holub plúžik (a porovnaj aj „divý holub“ pod holub hrivnák)

Holub divý (staršie holub skalný; lat. Columba livia) je druh z čeľade holubovité. Pochádza z neho holub domáci (klasifikovaný ako domáca forma holuba divého), ktorý je jednou z najúspešnejších foriem vtákov.

Žije v južnej Európe, severnej Afrike a juhozápadnej Ázii (po Mongolsko a Indiu); holub domáci aj v mnohých iných častiach sveta (zvyšná Európa, Austrália, Čína, USA atď.). Divo žijúce holuby divé žijú v skalných oblastiach, holub domáci a jeho zdivené formy žijú v mestách (tzv. mestský holub).

Holub divý je sivý s dúhovo lesknúcimi sa plochami na krku a vrchnej časti hrude, ale mestské zdivené holuby majú rôzne sfarbenia. Holub divý meria 31 – , váži 175 – 350 g.

Pozri aj 
 holub domáci (Columba livia f. domestica) – domestikovaná forma holuba divého

Iné projekty

Zdroje 

BURNIE, D. et al.: Vták : unikátny obrazový sprievodca. Bratislava: Ikar, 2008. ISBN 978-80-551-1754-6. s. 247
 

Holubovité
Najmenej ohrozené druhy
Vtáky na Slovensku